Kereskényi Gyula

Alsó- és felső-kereskényi **Kereskényi Gyula** ([Léva](https://hu.wikipedia.org/wiki/L%C3%A9va),[1835](https://hu.wikipedia.org/wiki/1835). [április 9.](https://hu.wikipedia.org/wiki/%C3%81prilis_9.) – [Érd](https://hu.wikipedia.org/wiki/%C3%89rd), [1911](https://hu.wikipedia.org/wiki/1911). [augusztus 7.](https://hu.wikipedia.org/wiki/Augusztus_7.)) [római katolikus esperes](https://hu.wikipedia.org/wiki/Esperes#A_katolikus_egyh.C3.A1zban), régész, történész.

Léván született, ősi, előkelő nemesi családba. A [Kereskényi család](https://hu.wikipedia.org/wiki/Keresk%C3%A9nyi_csal%C3%A1d" \o "Kereskényi család) egyike [Nyitra vármegye](https://hu.wikipedia.org/wiki/Nyitra_v%C3%A1rmegye) legősibb nemes családjainak, amelynek tagjai a [XIII. század](https://hu.wikipedia.org/wiki/XIII._sz%C3%A1zad) óta előkelő szerepet vittek. Apja, Kereskényi Gábor földbirtokos, huszártiszt ([1799](https://hu.wikipedia.org/wiki/1799)-[1841](https://hu.wikipedia.org/wiki/1841)), anyja bessei és szemerei Jagrik Anna ([1801](https://hu.wikipedia.org/wiki/1801)-[1870](https://hu.wikipedia.org/wiki/1870)) volt.

Élete

Iskoláit Léván, [Nyitrán](https://hu.wikipedia.org/wiki/Nyitra_(telep%C3%BCl%C3%A9s)), majd a [Benedek-rend](https://hu.wikipedia.org/wiki/Benc%C3%A9sek) kötelékében [Pannonhalmán](https://hu.wikipedia.org/wiki/Pannonhalma) végezte.A bencésektől a [csornai premontrei rendbe](https://hu.wikipedia.org/wiki/Csornai_Premontrei_Pr%C3%A9posts%C3%A1g) átlépve a rend [keszthelyi](https://hu.wikipedia.org/wiki/Keszthely) gimnáziumának tanára lett. [Bécsi](https://hu.wikipedia.org/wiki/B%C3%A9cs" \o "Bécs) nyelvészeti tanulmányok után világi tanári oklevelet is szerzett. Édesanyja kérésére azonban ismét egyházi területem helyezkedett el. [1860](https://hu.wikipedia.org/wiki/1860)-ban [pappá](https://hu.wikipedia.org/wiki/Pap) szentelték. Először a [székesfehérvári](https://hu.wikipedia.org/wiki/Sz%C3%A9kesfeh%C3%A9rv%C3%A1r) püspök hivatalban, majd [Bodajkon](https://hu.wikipedia.org/wiki/Bodajk), [Törökbálinton](https://hu.wikipedia.org/wiki/T%C3%B6r%C3%B6kb%C3%A1lint) működött. [1866](https://hu.wikipedia.org/wiki/1866)-ban [segédlelkészként](https://hu.wikipedia.org/wiki/K%C3%A1pl%C3%A1n) Érden helyezkedett el, majd [1868](https://hu.wikipedia.org/wiki/1868)-tól [1906](https://hu.wikipedia.org/wiki/1906)-ig, nyugalomba vonulásig a helység plébánosa volt. [1885](https://hu.wikipedia.org/wiki/1885)-től mint kerületi esperes működött. Elismert irodalmi munkásságot fejtett ki, könyve jelent meg a [Mária](https://hu.wikipedia.org/wiki/Sz%C5%B1z_M%C3%A1ria)-tiszteletről. Maradandó érdemeket szerzett Érd helytörténeti kutatásában. Luczenbacher (Érdy) János példáját követve ő is felásatott [1872](https://hu.wikipedia.org/wiki/1872)-ben két “[hun](https://hu.wikipedia.org/wiki/Hunok) halmot” és feldolgozta leleteit. Elkészítette Érd (Hamzsa bég) és Batta ([Százhalom](https://hu.wikipedia.org/wiki/Sz%C3%A1zhalombatta" \o "Százhalombatta)) községnek történeti vázlata címmel [1874](https://hu.wikipedia.org/wiki/1874)-ben Érd első [helytörténeti monográfiáját](https://hu.wikipedia.org/wiki/Telep%C3%BCl%C3%A9s_monogr%C3%A1fia), [1886](https://hu.wikipedia.org/wiki/1886)-ban megírta az érdi plébánia történetét. 1911. augusztus 7-én halt meg érdi otthonában, a templomtérre néző egykori plébánia iskolában. Érden temették el. Jelenleg az érdi plébánia falán áll az az emléktábla, amelyet tiszteletére avattak.

Művei

* 1874 Érd (Hamzsabég) és Batta (Százhalom) községek történeti vázlata. Székesfehérvár, 1874. (Ismertetés Reform 276-ik szám)[MEK online](http://mek.oszk.hu/13200/13264/13264.pdf).
* 1883 Ave Mária, boldogságos szeplőtelen szűz Mária tiszteletére. Budapest. 1883. Fényképpel.
* 1884 A vesztaszüz. Vallásos regény a kereszténység első századából. Német eredetiből átdolgozta. Budapest.
* 1886 Az érdi plébánia története. Budapest.
* 1886 Szent Istvánnapi egyházi beszéd. Székesfehérvár.
* 1889 Legujabb lelki Manna. Ima- és énekeskönyv a róm. kath. hivők számára. Budapest.
* 1892 Egyházi beszédek, melyeket szerkesztett és különféle alkalommal elmondott. Budapest.
* 1894 Egyházi beszédek. Budapest.

Szerkesztette a [Katholikus Család](https://hu.wikipedia.org/w/index.php?title=Katholikus_Csal%C3%A1d&action=edit&redlink=1" \o "Katholikus Család (a lap nem létezik)) című vallási, társadalmi, közművelődési és gazdasági hetilapot [1882](https://hu.wikipedia.org/wiki/1882). júl. közepétől [1883](https://hu.wikipedia.org/wiki/1883). máj. 26-ig. Alkalmi költeményeket írt [1868](https://hu.wikipedia.org/wiki/1868)-ban [Jekelfalussy Vince](https://hu.wikipedia.org/wiki/Jekelfalussy_Vince" \o "Jekelfalussy Vince) püspök beiktatása alkalmával Örömhangok c., [1877](https://hu.wikipedia.org/wiki/1877)-ben pedig [szonetteket](https://hu.wikipedia.org/wiki/Szonett) a [székesfejérvári egyházmegye](https://hu.wikipedia.org/wiki/Sz%C3%A9kesfeh%C3%A9rv%C3%A1ri_egyh%C3%A1zmegye" \o "Székesfehérvári egyházmegye) százados ünnepélyére.

Forrás

https://hu.wikipedia.org/wiki/Kereskényi\_Gyula